Document ID: 32002L0076

32002L0076
L 240/45
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2002/76/ЕО НА КОМИСИЯТА
от 6 септември 2002 година
за изменение на приложенията към Директиви 86/362/ЕИО и 90/642/ЕИО на Съвета относно определянето на максималните количества на остатъците от пестициди (метсулфурон метил) във и върху зърнени култури и определени продукти от растителен произход, включително плодове и зеленчуци
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската Общност,
като взе предвид Директива 86/362/ЕИО на Съвета от 24 юли 1986 г. относно определянето на максимални количества на остатъци от пестициди във и върху зърнени култури (1), последно изменена от Директива 2002/71/ЕО на Комисията (2), и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. относно определянето на максимални количества на остатъци от пестициди във и върху някои продукти от растителен произход, включително плодове и зеленчуци (3), последно изменена с Директива 2002/71/ЕО, и по-специално член 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара (4) на продукти за растителна защита, последно изменена с Директива 2002/64/ЕО (5) на Комисията, и по-специално член 4, параграф 1, буква е) от нея,
като има предвид, че:
(1)
Съществуващото активно вещество метсулфурон метил е включено в приложение I към Директива 91/414/ЕИО, съответно чрез Директива 2000/49/ЕО на Комисията (6) за използването му като хербицид, без да се уточняват конкретните условия, оказващи влияние върху култури, които са третирани с препарати за растителна защита, съдържащи това активно вещество.
(2)
Включването в приложение I към Директива 91/414/ЕИО на въпросното активно вещество се базира на оценката на представената информация за предложената употреба. Информация, отнасяща се до тази употреба, е била представена от някои държави-членки в съответствие с член 4, параграф 1, буква е) от Директива 91/414/ЕИО. Наличната информация е била прегледана и е достатъчна за да позволи определени максимални нива на остатъци (МНО) да бъдат фиксирани.
(3)
Когато не съществуват МНО на Общността или временни МНО, държавите-членки следва да изготвят временни национални МНО в съответствие с член 4, параграф 1, буква е) от Директива 91/414/ЕИО, преди препарати за растителна защита, съдържащи това активно вещество да бъдат разрешени за употреба.
(4)
Във връзка с включването въпросното активно вещество в приложение I към Директива 91/414/ЕИО, съответните технически и научни оценки са изготвени и обобщени в доклад-преглед на Комисията. Докладът е изготвен на 16 юни 2000 г. В доклада се определя норма на допустимо дневни дози (ДДД) за метсулфурон метил 0,22 мг/кг, телесно-тегло(тт)/ден. Използването от потребителите през целия живот на продукти, третирани с разглежданото активно вещество, е проучено и оценено в съответствие с процедурната практика на Общността. Взети са под внимание насоките, публикувани от Световната здравна организация (7) и мнението на Научния комитет по растенията (8) за прилаганата методология. Заключението е, че предложените МНО няма да доведат до надвишаване на допустимите стойности за ДДД. По време на оценките и дебатите, предхождали включването на метсулфурон метил в приложение I към Директива 91/414/ЕИО, не са отбелязани никакви остри токсични ефекти, налагащи въвеждането на критична референтна доза.
(5)
За да се осигури адекватна защита на потребителите от приемане на остатъчни количества от пестициди във и върху продуктите, третирани с вещества, които не са получили разрешение за употреба, е благоразумно да се въведат временни нива за максималните остатъчни количества на по-ниски стойности от тези, аналитично определени за всички продукти, предмет на Директиви 86/362/ЕИО и 90/642/ЕИО.
(6)
Задаването на такива временни стойности на МНО на равнище Общност не пречи на държавите-членки да установят максимални нива на остатъчните количества за метсулфурон метил в съответствие с член 4, параграф 1, буква е) от Директива 91/414/ЕИО и приложение VI към нея. Приема се, че един период от четири години е достатъчен да позволи усъвършенстването на по-нататъшната употреба на въпросните активни вещества. Тогава временните МНО ще станат окончателни.
(7)
Приложенията към Директиви 86/362/ЕИО и 90/642/ЕИО следва да бъдат съответно изменени.
(8)
Комисията изпрати проекта на тази директива до Световната търговска организация и получените бележки бяха отразени в окончателния вариант на директивата. Възможността за фиксиране на толеранси за МНО при внос на специфични комбинации от пестициди/зърнени култури ще бъде проучена от Комисията, въз основа на предоставянето на приемливи данни.
(9)
Настоящата директива е в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
Следните максимални количества на остатъци от пестициди се прибавят към част А от приложение II към Директива 86/362/ЕИО:
Остатъци от пестициди
Максимално ниво в мг/кг
„Метсулфурон метил
0,05 за зърнени култури (9) (10)
Член 2
Максималните количества на остатъци за метсулфурон метил, както са показани в приложението към настоящата директива, се добавят в приложение II към Директива 90/642/ЕИО.
Член 3
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива най-късно до 31 декември 2002 г. Те незабавно информират Комисията за това.
Те прилагат тези разпоредби считано от 1 януари 2003 г.
Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Член 4
Настоящата директива влиза в сила на двадесетия ден след публикуването ѝ в Официален вестник на Европейските общности.
Член 5
Адресати на настоящата директива са държавите-членки.
Съставено в Брюксел на 6 септември 2002 година.

Labels: 0
17
20
6